**OBRTNIČKO-INDUSTRIJSKA ŠKOLA**

**Ž U P A NJ A**

32 270 ŽUPANJA, Veliki kraj 42

tel/fax: 032/837-442

e-mail: ured@ss-obrtnicko-industrijska-zu.skole.hr

KLASA: 400-06/24-01/

URBROJ: 2196-40-24-01-1

Županja, \_\_\_3. prosinca\_\_ 2024. godine

|  |
| --- |
|  |

 Na temelju Odluke Školskog odbora Obrtničko – industrijske škole Županja, donesene na sjednici 02. srpnja 2024. godine (KLASA:007-04/24-01/06, URBROJ:2196-40-24-01-2) objavljuje se

**JAVNI POZIV**

za prodaju šivaćih strojeva i preostalog inventara iz krojačkog praktikuma

u vlasništvu Obrtničko – industrijske škole Županja

**1. Predmet prodaje – šivaćih strojeva i preostalog inventara iz krojačkog praktikuma**

1. **Podaci o strojevima:**

Ukupna početna cijena šivaćih strojeva i preostalog inventara iz krojačkog praktikuma: 5.000,00 EUR (bez PDV-a).

Početna cijena za svaki stroj kako slijedi:

1. SIRUBA L 720 M1 šivaći stroj – šteperica, trofazni motor, 10 komada------- 250 EUR/kom
2. JUKI DDL 8700 šivaći stroj – šteperica, trofazni motor, 2 komada----------- 350 EUR/kom
3. ZOJE ZJ – W562-1-356 BD – endlerica, 1 komad -------------------------------500 EUR
4. SIRUBA 747K endlerica, 1 komad --------------------------------------------------300 EUR
5. NECCHI endlerica (stara) ------------------------------------------------------------ 200 EUR
6. PFAF rupičarka ------------------------------------------------------------------------- 250 EUR
7. BATTISELLA VULCANO stol za glačanje s kotlom i glačalom ------------- 550 EUR

\*izražene cijene su bez PDV-a

**2. Procijenjena vrijednost**

Ukupna procijenjena vrijednost strojeva iz točke 1. ovog Poziva je 5.000,00 EUR (bez PDV-a). Početna cijena za svaki stroj nalazi se u točki 1. ovog javnog poziva.

**3. Način dostave cijene ponude**

Ponuditelji su za navedene strojeve koji su predmet prodaje iz točke 1. ovog Poziva dužni dati ponudu s izraženom cijenom sukladno Ponudbenom listu– Prilog br.1.

Podnošenje ponude ima značaj prihvaćanja svih uvjeta iz ovog Poziva i ukupne ponudbene dokumentacije, kao i svih posljedica koje iz toga proizlaze.

Ponude se mogu izjaviti za cijelokupan predmet prodaje ovog javnog poziva ili pojedinačno za svaki stroj naveden u točki 1. ovog javnog poziva.

**4. Sudjelovanje i dokazi ponuditelja**

Ponuditelji mogu biti fizičke i pravne osobe.

Ponuda za kupnju strojeva u vlasništvu Obrtničko – industrijske škole Županja obavezno mora sadržavati:

* Popunjen obrazac Ponudbenog lista – (Prilog br. 1)

**5. Rok za dostavu ponuda**

Rok za dostavu pisanih ponuda je **8 dana** od dana objave zaključno sa **11. 12. 2024.** godine do **10:00** sati.

**6. Način dostave ponude**

1. Ponuda se predaje u zatvorenoj omotnici s naznakom: Obrtničko – industrijska škola Županja – „Javni poziv za prodaju šivaćih strojeva i preostalog inventara krojačkog praktikuma – NE OTVARAJ!”.
2. Način dostave ponude: osobno u tajništvu škole na adresi Veliki kraj 42, 32270 Županja, preporučenom poštom ili elektroničkom poštom na adresi: ured@ss-obrtnicko-industrijska-zu.skole.hr;
3. Mjesto dostave ponude: Veliki kraj 42, 32270 Županja, ured ravnatelja, ured@ss-obrtnicko-industrijska-zu.skole.hr
4. Adresa ponuditelja se ispisuje na poleđini omotnice.

**7. Zakašnjele ponude**

Zakašnjele ponude neće se uzimati u obzir i neotvorene će se vratiti  Ponuditelju.

Nepotpune i nepravilne ponude, tj. ponude koje ne sadrže traženu popratnu dokumentaciju ili je ista nepravilna, neće se uzimati u razmatranje.

**8. Jamstvo**

Ponuditelji nisu obavezni Prodavatelju s ponudom  dostaviti i jamstvo za ozbiljnost ponude.

**9. Kriterij za odabir**

Kriterij za odabir najpovoljnije ponude bit će najviša cijena. Najpovoljnijom ponudom će se smatrati ponuda s najvišom cijenom za stroj/strojeve koji se nudi/nude na prodaju.

Ukoliko dva ili više ponuditelja ponude isti najviši iznos kupoprodajne cijene, povoljnijom ponudom smatrat će se ona ponuda koja je prije zaprimljena.

**10. Pravila dostave dokumenata u ponudi**

Sve dokaze navedene pod točkom 4. ovog Poziva, ponuditelji mogu dostaviti u izvorniku, ovjerenoj, odnosno neovjerenoj preslici.

U slučaju postojanja sumnje u istinitost podataka navedenih u dokumentima koje je ponuditelj dostavio, prodavatelj može radi provjere istinitosti podataka od ponuditelja zatražiti da u primjerenom roku dostavi izvornike i/ili ovjeren preslike tih dokumenata i/ili se obratiti izdavatelju dokumenta i/ili nadležnim tijelima.

**11. Uvid u predmet prodaje i dodatne informacije**

Uvid će se potencijalnim ponuditeljima omogućiti u toku redovnog radnog vremena od 07:00 do 15:00 sati, uz prethodnu najavu na broj telefona 032/837-442, na adresi: Ilirskog preporoda 32, 32270 Županja, sve do isteka roka za dostavu ponuda.

**12. Obavijest o odabiru ponuditelja**

Svi ponuditelji bit će pismenim putem obaviješteni o rezultatima natječaja u roku od 8 dana od dana otvaranja ponuda na e-mail adrese Ponuditelja naznačene u ponudi. Po zaprimanju obavijesti o izboru najpovoljnijeg ponuditelja, ponuditelj je dužan najkasnije u roku od 5 dana pristupiti sklapanju ugovora o kupoprodaji s Obrtničko – industrijskom školom Županja te uplatiti cjelokupni ponuđeni iznos kupoprodajne cijene.

Ako najpovoljniji ponuditelj ne uplati preostali iznos kupoprodajne cijene ili ne pristupi sklapanju kupoprodajnog ugovora u utvrđenom roku, smatrat će se da je odustao od ponude. Kupoprodaja strojeva će se ponuditi sljedećem najpovoljnijem ponuditelju.

**13. Ostale napomene**

Prodavatelj zadržava pravo na izmjene ovog Poziva na dostavu ponuda, o čemu će pravovremeno obavijestiti sve potencijalne ponuditelje putem službene stranice Obrtničko – industrijske škole Županja - https://ss-obrtnicko-industrijska-zu.skole.hr/,na kojoj je objavljen i Javni poziv na dostavu ponuda, te ukoliko se ukaže potreba i u interesu potencijalnih ponuditelja, produljiti rok za dostavu ponuda.

Prodavatelj zadržava pravo u svakom trenutku odustati od ovog Poziva na dostavu ponuda za prodaju strojeva krojačkog praktikuma, kao i prodaje strojeva.

Na postupak provedbe prodaje kao i na odabir najpovoljnijeg ponuditelja žalba nije dopuštena.

Prodavatelj zadržava pravo poništiti ovaj postupak prodaje u bilo kojem trenutku, odnosno ne odabrati niti jednu ponudu, a sve bez ikakvih obveza ili naknada bilo koje vrste prema ponuditeljima.

Obrtničko – industrijska škola Županja:

Ravnateljica:

Vesna Ivančičević, prof.